У Вікіпедыі ёсць артыкулы пра іншых асоб з прозвішчам Кудзіненка.
**Анатоль Дзмітрыевіч Кудзіне́нка** (23 студзеня 1940, с. Ленінскае, Ленінскі раён, Хабараўскі край — 14 снежня 2010) — беларускі архітэктар, педагог. Кандыдат архітэктуры (1972), дацэнт (1978).

Біяграфія
---------

Скончыў у 1963 годзе Беларускі політэхнічны інстытут (выкладчыкі В. М. Волчак, Л. М. Рымінскі, Г. У. Заборскі, А. П. Воінаў). 3 1963 года ў інстытуце «Гомельграмадзянпраект», з 1965 года ў Інстытуце будаўніцтва і архітэктуры Дзяржбуда БССР, у 1967 годзе запрошаны ў інстытут «Брэстграмадзянпраект». Паступіў у аспірантуру, абараніўся ў 1972 годзе. З 1974 выкладчык Брэсцкага інжынерна-будаўнічага інстытута (з 1974 загадчык кафедры архітэктурнага праектавання і малюнка, з 1984 дацэнт, пасля прафесар).

Памёр 14 снежня 2010 года.

Член Саюза архітэктараў Беларусі з 1967 года, членскі білет № 203. Член КПСС з 1970 года. Пражывае ў г. Брэст.

Творы
-----

Асноўныя работы: генпланы гарадоў Калінкавічы (1965), Кобрына (1970), Драгічын (1973), планіроўка турбазы «Белае возера» ў Брэсцкім раёне (1970—1973), забудова мікрараёнаў № 1, 2 Усходняга жылога раёна (1970—1973, сааўтары  Селівонец, Л. Валахановіч, К. Кожыч) і па вул. Набярэжнай (1967—1975), Паўночны ў Пінску (1969), спорткомплекс у Баранавічах (1980), парк раёна Усход (1981, у аўтарскім калектыве) у Брэсце, праекты жылых дамоў у г. Шклоў (1989), г. п. Барань Аршанскага раёна (1990) і інш. рэканструкцыя школы ў в. Лукава Маларыцкага раёна (сааўтар К. Карват).

Аўтар больш 50 друкаваных прац, у т.л. навучальныя дапаможнікі: «Тыпалогія сельскагаспадарчых будынкаў і збудаванняў» (з І. Г. Малковым), «Планіроўка і забудова сельскіх населеных месцаў» (Мінск, 1984), «Раённыя планіроўкі і рэгіянальныя рассяленні» (у суаўтарстве з І. Д. Белагорцавым, В. М. Саломенікам, 1986). «Архітэктура адраджаемага беларускага сяла і сядзібнага дома» (у суаўтарстве ; Брэст, 2005) і інш.

Сям’я
-----

Мае дваіх дзяцей: старэйшую дачку і сына Андрэя, кінарэжысёра.

Узнагароды
----------

Узнагароджаны бронзавым медалём ВДНГ СССР за праект пасёлка саўгаса «Мухавец» у Брэсцкім раёне.

Зноскі
------

1. 1 2 3 4 5  Кудзіненка Анатоль Дзмітрыевіч // Архітэктура Беларусі: Энцыклапедычны даведнік. — Мн.: БелЭн, 1993. — 620 с. — ISBN 5-85700-078-5.
2. 1 2 3 4 5  *Культура—КІМ-ПРЭСС*. Жыў-быў дойлід…
3. 1 2 3 4 5  Кудиненко Анатолий Дмитриевич // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)
4. 1 2 3 4 5  Кудиненко Анатолий Дмитриевич // Архитекторы Советской Белоруссии: Биогр. справочник / Союз архитекторов БССР; Сост. В. И. Аникин и др.. — Мн.: Беларусь, 1991. — 262 с. — ISBN 5-338-00611-1. (руск.)
5. ↑  Брест : Энциклопедический справочник / Гл. редактор И. П. Шамякин. – Мн. : БелСЭ им. П. Бровки, 1987. – 408 с.

Літаратура
----------

* Кудзіненка Анатоль Дзмітрыевіч // Архітэктура Беларусі: Энцыклапедычны даведнік. — Мн.: БелЭн, 1993. — 620 с. — ISBN 5-85700-078-5.
* Кудиненко Анатолий Дмитриевич // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)
* Кудиненко Анатолий Дмитриевич // Архитекторы Советской Белоруссии: Биогр. справочник / Союз архитекторов БССР; Сост. В. И. Аникин и др.. — Мн.: Беларусь, 1991. — 262 с. — ISBN 5-338-00611-1. (руск.)